**Maria Aleksandra Veitola** (s. 26. helmikuuta 1973 Eno) on suomalainen radio- ja televisiotoimittaja, käsikirjoittaja sekä talk show -emäntä. Hän toimi Radio Helsingin päätoimittajana syyskuusta 2013 kesään 2016 ja palasi sen sisältöjohtajaksi marraskuusta 2016 helmikuuhun 2022. Elokuusta 2020 lähtien Veitola on toiminut Stockmannin vierailevana luovana johtajana.

Ura
---

Veitolan toimittajan ura alkoi radion puolella, Radio Cityssä vuonna 1994. Hän aloitti Radio Helsingin lähetykset vuonna 2000. Sittemmin hän on vetänyt Radio Helsingissä muun muassa *Faniklubi-,* *Menokone-,* *Helsingin henki- ja Musa vai Bisnes?* -ohjelmia.

Televisiossa Veitola emännöi vuosina 2006–2007 talk show -tyyppistä *Maria, Maria* -ohjelmaa Yle TV2:lla. Lisäksi hän on juontanut ja käsikirjoittanut *Ilmaista lounasta* TVTV:llä vuonna 2001, *Touhutippaa* Subtv:llä vuonna 2002, *Voice Out!*- ja *Pop Klubi* -ohjelmia TV2:lla vuonna 2005 sekä *Tukijoukkoa* MTV3:lla keväällä 2008. Vuonna 2009 Veitola juonsi Venla-gaalan suoran lähetyksen Nelosella. Veitola juonsi Nelosella suorana lähetettyä keskusteluohjelmaa *Maria!* vuosina 2008–2011.

Veitola juontaa MTV3-kanavalla ohjelmaa *Yökylässä Maria Veitola*, jossa hän on vieraillut esimerkiksi Sofi Oksasen ja Tuure Boeliuksen kodeissa. Veitola luotsaa Radio Helsingissä *Musa vai bisnes* -puheohjelmaa, jossa vaihtuvien vieraiden kanssa pureudutaan musiikkimaailman ajankohtaisiin ja ajattomiin ilmiöihin.

Veitola on tehnyt Ylelle musiikkidokumentteja muun muassa Jukka Pojasta, Paula Koivuniemestä ja PMMP:stä. Joulukuussa 2010 TV2 esitti Veitolan toimittaman ja ohjaaman *Silminnäkijä*-dokumentin *Tunnustus ja Katumus*.

Veitola on käsikirjoittanut *Idolsia* ja *Diiliä*. Hän on kirjoittanut myös seurapiirikolumneja nimellä Bianca Poni sekä musiikkikolumneja *Imageen* ja *Helsingin Sanomien* *Nyt*-liitteeseen. Hän on *Trendi*-lehden vakituinen kolumnisti. Veitola on kirjoittanut myös Arno Kotron toimittamaan kirjaan *10 kirjettä ylioppilaalle* (WSOY, 2012).

Maria Veitola on valittu vuosina 2008 ja 2009 *Vuoden TV-Persoonaksi* ja vuonna 2014 *Vuoden ohjelmapäälliköksi* musiikkialan ammattilaisten *Musiikki & Media* -tapahtumassa. Vuonna 2009 hänet palkittiin Vuoden pukeutujana *Elle*-lehden *Elle Style Awards* -gaalassa.

Helmikuussa 2016 alkoi televisiossa MTV3:llä *Enbuske, Veitola & Salminen* -niminen talk show, joka lähetettiin torstai-iltaisin kerran viikossa. Ohjelmassa olivat juontajina Veitolan lisäksi Roope Salminen ja Tuomas Enbuske.

Yksityiselämä
-------------

Veitola Pride-tapahtumassa vuonna 2014.
Veitola asuu Helsingin Punavuoressa, miehensä Jotin ja heidän vuonna 2012 syntyneen poikansa kanssa.

Veitolasta ilmestyi huhtikuussa 2018 Johnny Knigan kustantama 352-sivuinen *Veitola*-niminen omaelämäkerta. Kirjassa Veitolan paljastettiin juhlineen paljon nuorena ja käyttäneen huumausaineita. Veitolalta ilmestyi syksyllä 2019 *Toisinpäin*-niminen kirja, jonka kustansi Johnny Kniga -kustantamo.

Vuonna 2022 Veitola sanoi identifioituvansa panseksuaaliksi.

Teokset
-------

* *Veitola.* Werner Söderström Osakeyhtiö, 2018. ISBN 9789510431061.
* *Toisinpäin.* Johnny Kniga, 2019. ISBN 9789510444580.

Lähteet
-------

1. ↑  [ Puheen Aamu
"Rasistisille ihmisille ei kuulu antaa mediatilaa"] (kohta: 1:00 min)  30.8.2016. yle.fi.
2. ↑  Radio Helsingille uusi omistaja – mukana tunnettuja nimiä, Maria Veitolasta päätoimittaja *Ilta-Sanomat*.  Arkistoitu 29.10.2013. Viitattu 26.10.2013.
3. ↑  Maria Veitolan mitta tuli täyteen – lopettaa Radio Helsingin päätoimittajana *Ilta-Sanomat*.  20.6.2016.  Arkistoitu 20.6.2016. Viitattu 20.6.2016. fi-FI
4. ↑  Maria Veitola Radio Helsingin sisältöjohtajaksi: "Olen todella innoissani" *iltalehti.fi*. Viitattu 3.11.2016.
5. ↑  Maria Veitola siirtyy sisältöjohtajan paikalta hallitukseen *Radio Helsinki*.  8.2.2022. Viitattu 11.2.2024.
6. ↑  Jättiyllätys! Suosikkitoimittaja Maria Veitola Stockmannin luovaksi johtajaksi *www.iltalehti.fi*. Viitattu 27.8.2020.
7. ↑  MUSA VAI BISNES *Radio Helsinki*. Viitattu 11.2.2024.
8. ↑  Pop Klubin Maria Veitola on POP *YLE TV2*. Viitattu 25.5.2008.
9. ↑  Tukijoukko on Suomen UNICEFin kunniahimoisin kampanja  4.3.2008. Unicef.  Arkistoitu 29.10.2013. Viitattu 25.5.2008.
10. ↑  Maria Veitola saa uuden keskusteluohjelman *Ilta-Sanomat*.  13.5.2008.  Arkistoitu 17.5.2008. Viitattu 25.5.2008.
11. ↑  Maria Veitola Internet Movie Databasessa. (englanniksi) Viitattu 26.10.2013.
12. ↑  MUSA VAI BISNES *Radio Helsinki*. Viitattu 11.4.2021.
13. ↑  10 kirjettä ylioppilaalle – WSOY (Arkistoitu – Internet Archive)
14. ↑  Enbuske, Veitola & Salminen MTV.  Arkistoitu 24.2.2016. Viitattu 15.2.2016.
15. ↑  Maria Veitola julkaisi harvinaisen perhekuvan Instagramissa - mukana avopuoliso ja Taisto-poika *iltalehti.fi*. Viitattu 17.6.2017.
16. ↑  Maria Veitolan ainokainen kymmenen vuotta – julkaisi herkän postauksen, jossa suunvuoro on sankarilla *www.iltalehti.fi*. Viitattu 15.8.2022.
17. ↑  Kirja - Johnny Kniga *www.johnnykniga.fi*. Viitattu 20.4.2018.
18. ↑
19. ↑  Iida Kantola: Maria Veitola aikoo julkaista erittäin poikkeuksellisen kirjan – esittää harvinaisen tarjouksen: "Lupaan tarttua hankalimpiinkin kysymyksiin" *Ilta-Sanomat*.  14.2.2019. Viitattu 14.2.2019.
20. ↑

Aiheesta muualla
----------------

* Nelosen Maria! -ohjelman sivusto (Arkistoitu – Internet Archive)
* Maria, Maria -ohjelman sivut (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |